കല്ലട നാരായണൻ രാമൻ

ലഘുചിത്രം|നാരായണൻ രാമൻ
ലഘുചിത്രം|കല്ലട ഏമാൻ കല്ലട              നാരായണൻ രാമൻ
ലഘുചിത്രം|കല്ലട ഏമാൻ കല്ലട നാരായണൻ രാമൻ
ലഘുചിത്രം|കല്ലട ഏമാൻ കല്ലട നാരായണൻ രാമൻ
ശ്രീമൂലം പ്രജാസഭയുടെ 26-ാം സഭയിൽ (1930) റൂൾ VII പ്രകാരം നോമിനേറ്റഡ് മെമ്പർമാരിൽ 99-ാം  നമ്പരായും 28-ാം സഭയിൽ (1932) റൂൾ VII പ്രകാരം നോമിനേറ്റഡ് മെമ്പർമാരിൽ 96-ാം നമ്പരായും കുറവ സിദ്ധനർ  പ്രതിനിധി ആയി നോമിനേറ്റ് ചെയ്യപ്പെട്ടിരുന്ന വ്യക്തിയാണ് കല്ലട ഏമാൻ എന്ന വിളിപ്പേരുള്ള കല്ലട നാരായണൻ രാമൻ (2 ഒക്ടോബർ 1903 - 12 നവംബർ 1938).

ലഘുചിത്രം|കേരള നിയമ നിർമ്മാണ സഭയുടെ ശതോത്തര രജത ജൂബിലി സ്മരണിക(1888-2013) വാല്യം.I, പേജ്.482 കല്ലട നാരായണൻ രാമൻ (സാമൂഹ്യ പരിഷ്‌കർത്താവ് )

ഏമാൻ കല്ലട നാരായണൻ രാമൻ (2 ഒക്ടോബർ 1903 - 12 നവംബർ 1938). കേരളത്തിലെ ഒരു സാമൂഹ്യ പരിഷ്‌കർത്താവ് ,ശ്രീമൂലം പ്രജാ സഭാംഗം,നവോത്ഥാന പ്രവർത്തകൻ,സംഘടനാ സ്ഥാപകൻ,വാഗ്‌മി,രാഷ്ട്രീയ ദാർശനികൻ , മികച്ച സംഘാടകൻ. 
ലഘുചിത്രം|കല്ലട ഏമാൻ കല്ലട     നാരായണൻ രാമൻ

ലഘുചിത്രം|കല്ലട ഏമാൻ കല്ലട      നാരായണൻ രാമൻ
കല്ലട നാരായണൻ രാമനെ സ്വസമുദായക്കാരും നാട്ടുകാരും"കല്ലട ഏമാൻ" എന്നു വിളിച്ചിരുന്നു.നാട്ടിൽ "മുക്കാലംക്കെട്ടി രാമൻ നാരായണൻ" എന്നും അറിയപ്പെട്ടു.
ലഘുചിത്രം|കല്ലട ഏമാൻ കല്ലട    നാരായണൻ രാമൻ
ലഘുചിത്രം|കല്ലട നാരായണൻ രാമൻ
ലഘുചിത്രം|കല്ലട ഏമാൻ 

ജീവിതരേഖ

1903 ഒക്ടോബർ 2 ന് കൊല്ലം ജില്ലയിലെ കൊല്ലം താലൂക്കിൽപ്പെട്ട പ്രശസ്തമായ കല്ലട ദേശത്തെ തുരുത്തിക്കര എന്ന ഗ്രാമത്തിൽ പെരുവേലിക്കര കരിന്തോട്ടുവ എന്ന സ്ഥലത്തെ മുക്കാലംകെട്ടി എന്ന കുറവർ സിദ്ധനർ കുടുംബത്തിൽ നാരായണൻറെയും ചിറ്റയുടേയും മകനായി ജനനം.

ഇരുപതാം നൂറ്റാണ്ടിൻറെ ആദ്യ ദശകങ്ങളിൽ കടുത്ത ജാതീയ അസമത്വം നിലനിൽക്കുമ്പോഴും അധഃസ്ഥിത വർഗ്ഗങ്ങളുടെയും അയിത്ത ജാതിക്കാരുടെയും പൊതു സമൂഹത്തിൻറെയും ഇടയിൽ ചില സാമൂഹിക അംഗീകാരം ഉണ്ടായിരുന്നതും സമുദായത്തിൻറെ മൂപ്പ് സ്ഥാനം പിന്തുടർന്ന് വന്ന കുടുംബമായിരുന്നു രാമൻറെത്.വലിയ കന്നുകാലി എരുത്തിലും അനവധി പശുക്കളുമുണ്ടായിരുന്നു കുടുംബത്തിന്.കാലി വളർത്തലായിരുന്നു മാതാവിൻറെ തൊഴിൽ.പഠിക്കുവാൻ മിടുക്കനായിരുന്ന രാമൻ പഴയ ഒൻപതാം തരം പഠിച്ചു പാസ്സായി.
സമുദായത്തിലെ മൂപ്പ് സ്ഥാനമുണ്ടായിരുന്ന കുടുംബത്തിൽ ജനിച്ചതിനാൽ തന്നെ വിദ്യാസമ്പന്നനായ ഇദ്ദേഹത്തിന് സമൂഹത്തിൽ അംഗീകാരം ലഭിച്ചിരുന്നു.എങ്കിലും സ്വസമുദയത്തിലെ മറ്റംഗങ്ങൾ അനുഭവിച്ചുവന്ന സാമൂഹ്യ അസമത്വത്തിൻ്റെയും, പാർശ്വവൽക്കരണത്തിൻ്റെയും ദുരിതങ്ങൾ യുവാവായ കല്ലടയെ വേദനിപ്പിച്ചു.വരേണ്യവർഗ്ഗത്തിൻ്റെ  ചെയ്തികൾക്കെതിരെ പ്രവർത്തിക്കാനും ആത്മാഭിമാനം വീണ്ടെടുക്കാനും സംഘടി കേണ്ടുന്നതിൻ്റെ പ്രാധാന്യം സുഹൃത്തുക്കൾക്ക് മനസ്സിലാക്കിക്കൊടുത്തു.പ്രായത്തിൽകവിഞ്ഞ പക്വതയും, വാക്ചതുര്യവും ഇദ്ദേഹത്തിൻ്റെ മുഖമുദ്രയായിരുന്നു.
   സ്വസമുദായത്തിൽ നിന്നുള്ള സാധുജന പ്രവർത്തകനായിരുന്ന വർക്കല എസ്. കെ.രാഘവൻ അവർകൾ 1929 ൽ താമരക്കുളത്ത് സംഘടിപ്പിച്ച യോഗത്തിൽ തൻ്റെ സുഹൃത്തുക്കളുമായി പങ്കെടുത്തു.അദ്ദേഹത്തിൻ്റെ നിദ്ദേശപ്രകാരം ചാരുംമൂട്,ചെങ്ങറ സമ്മേളനങ്ങളുടെ മുഖ്യ സംഘാടകനായി.
    1930 ൽ തിരുവിതാംകൂർ ശ്രീമൂലം പ്രജാസഭയിൽ ഗവൺമെൻ്റ് ഇദ്ദേഹത്തെ നോമിനേറ്റ് ചെയ്തു.അയ്യൻ കാളി ,കാവരികുളം കണ്ടൻ കുമാരൻ,കുഞ്ഞൻ വെളുമ്പൻ, പാറാടി എബ്രഹാം ഐസക് തുടങ്ങിയ നവോത്ഥാന നായകർക്കൊപ്പം പ്രജാസഭ വേദി പങ്കിട്ടു.
   തൻ്റെ ജനത അനുഭവിക്കുന്ന പ്രശ്നങ്ങളും അവരുടെ ആവശ്യങ്ങളും സഭയിൽ അവതരിപ്പിച്ചു.പ്രജസഭ കാലത്തിന് ശേഷം സ്വസമുദായത്തിൻ്റെ രാഷ്ട്രീയഭാവിക്കും സംഘടിതശക്തിക്കു വേണ്ടിയും 1931 ഏപ്രിൽ 26 ന് തിരുവിതാംകൂറിലെ ഹിന്ദു കുറവരുടെ ആദ്യത്തെ സംഘടനയായ " അറുമുഖവള്ളി വിലാസം കുറവർ സംഘം" രൂപീകരിച്ചു.

 "സംഘടിക്കുക,ശക്തരാകുക,നീതിക്ക് വേണ്ടി പോരാടുക,അവകാശങ്ങൾ നേടിയെടുക്കുക!"എന്ന് അധഃസ്ഥിതരോടും തൻ്റെ സമുദായത്തോടും ആഹ്വാനം ചെയ്തു.


   വിദ്യാഭ്യാസ നിഷേധമാണ് പാർശ്വവൽക്കരണത്തിൻ്റെ ആദ്യ നടപടിയെന്ന് അറിയാമായിരുന്ന രാമൻ സ്വസമുദായത്തിന് വിദ്യാഭ്യാസം ലഭിക്കുന്നതിനുള്ള ശ്രമങ്ങൾ നടത്തി.സംഘടനയുടെ കുന്നത്തൂർ,ശാസ്താംകോട്ട പുത്തൂർ,കൊട്ടാരക്കര തുടങ്ങിയ പ്രദേശങ്ങളിലെ കൂടിനടപ്പുകളിൽ(ശാഖ) നിശാപാഠശാലകൾ ആരംഭിച്ചു.കല്ലുമൺ ചേരി രാമൻ,ഊരാളിശ്ശേരി കോട്ടെ രാമൻ,പള്ളത്തുചേരി ചന്തിരൻ തുടങ്ങിയവർ ആയിരുന്നു ആദ്യ സഹപ്രവർത്തകർ. പ്രജാസഭാ സ്ഥാനം സ്വസമുദായത്തിനിടയിൽ രാമന് ആദരവ് നേടിക്കൊടുത്തു.അവർ ഇദ്ദേഹത്തെ ബഹുമാനപുരസരം "കല്ലട ഏമാൻ" എന്ന് വിളിച്ചു.
     "വിദ്യാഭ്യാസം നേടുക, ശക്തിപ്പെടുക,സംഘടിതരകുക".
     "അറിവാണ് ആയുധം 
         അത് നേടുക!"
എന്നും അടിസ്ഥാന വിഭാഗങ്ങളോടും സ്വന്തം സമുദായത്തോടും അദ്ദേഹം നിരന്തം പറഞ്ഞുകൊണ്ട് ഇരുന്നു.
  ഭൂമിയിൻമേലുള്ള അടിസ്ഥാന ജനതയുടെ അവകാശ നിഷേധം നടത്തി അന്യായമായി ഭൂമി കൈവശം വച്ചിരുന്ന ജാതി മാടമ്പിമാർക്കെതിരെ രാമൻ സംഘ ശക്തികൊണ്ട് പ്രതിഷേധിച്ചു.കൊടുമൺ പ്രദേശത്ത് അധഃസ്ഥിതവർഗ്ഗത്തെ സംഘടിപ്പിച്ച് 1931 സെപ്റ്റംബർ 11 ന് ഒരു പ്രക്ഷോഭ സമ്മേളനം സംഘടിപ്പിച്ചു."എല്ലാ മനുഷ്യർക്കും പാർപ്പിടവും ഭൂമിയും" എന്ന മുദ്രാവാക്യം ഉറക്കെ പറഞ്ഞു.
1932 ൽ കല്ലട രാമൻ രണ്ടാം തവണയും ശ്രീമൂലം പ്രജാസഭയുടെ 28ാം സഭയിൽ നോമിനേറ്റ് ചെയ്യപ്പെട്ടു. " സൗജന്യ വ്യവസ്ഥയിൽ ഭൂമി പതിച്ചു കിട്ടുന്നതിന് അധഃസ്ഥിത വർഗ്ഗം വലിയ പ്രയാസമാണ് അനുഭവിക്കുന്നത് " എന്ന് അഭിപ്രായപ്പെട്ട രാമൻ വിവിധ പ്രദേശങ്ങളിലുള്ള ഭൂമികളുടെ വിവരം ഉദ്ധരിച്ച് തൻ്റെ ജനതക്ക് പതിച്ച നൽകണമെന്ന ആവശ്യം സഭയിൽ ഉന്നയിച്ചു.

1933 ൽ  പ്രജാസഭ എന്ന ജനകീയസഭാ നിർത്തൽ ചെയ്തതിന് ശേഷം  സ്വസമുദായത്തെ രാഷ്ട്രീയ അധികാരത്തിൽ എത്തിക്കുന്നതിന് വേണ്ടി സംഘശക്തിയുടെ ആവശ്യകത പ്രചരിപ്പിക്കുന്നതിനുള്ള തീവ്ര ശ്രമമായിരുന്നു രാമൻ നടത്തിയത്.

അതിനായി "അറുമുഖവള്ളി വിലാസം കുറവർ" സംഘത്തിൻ്റെ പ്രവർത്തനം വ്യാപിപ്പിക്കുവാനും,ശക്തമാക്കുവാനുള്ള ശ്രമങ്ങൾ നടത്തി.ഈ ലക്ഷ്യത്തിന് രാമന് പ്രതിബന്ധമായിരുന്നത് ജന്മിമാടമ്പിമാരും അവരുടെ ചൊൽപ്പടിക്കുന്നിരുന്ന അദ്ദേഹത്തിൻ്റെ തന്നെ ജനതയിലെ മാടമ്പി സേവകരായ ചിലരുമായിരുന്നു.പല പ്രദേശങ്ങളിലും കടന്നു ചെന്ന് കർഷകത്തൊഴിലാളികളായ സ്വസമുദായാംഗങ്ങളെ സംഘടിപ്പിക്കുവാൻ കഠിന പ്രയത്നം തന്നെ നടത്തി.1933 ലെ " കൈപ്പട്ടൂർ യോഗം" അതിൽ പ്രധാനമായിരുന്നു.യോഗസ്ഥലത്ത് പോലീസ് കാവൽ മുൻകൂട്ടി തയ്യാറാക്കിയിരുന്നതിനാൽ മാടമ്പിമാരുടെ ആക്രമണം ഒഴിവായി.

1934 ഏപ്രിൽ 22 ന് വർക്കല എസ്.കെ.രാഘവചര്യൻ്റെ നേതൃത്വത്തിൽ കാക്കത്താനിമല പുതുവൽ ഭൂസമരത്തിൽ കല്ലട രാമൻ തൻ്റെ പ്രജാസഭാംഗത്വ അധികാരം യുക്തിപരമായി നിറവേറ്റി.അടൂർ പ്രദേശത്തെ കടമ്പാനാടിന്  സമീപം തുവയൂർ തെക്കുള്ള കാക്കത്താനി മലയിലെ 75  ഏക്കർ ഭൂമി ആ പ്രദേശത്തെ നായർ പ്രമാണി നിയമവിരുദ്ധമായി കൈവശം വച്ചിരിക്കുകയായിരുന്നു. ആ ഭൂമി പുതുവൽ ഭൂമിയാണെന്ന് കല്ലട രാമൻ ഭൂസർവ്വേ  രേഖകളുടെ കണ്ടെത്തുകയായിരുന്നു.

വർക്കല എസ്.കെ.രാഘവചാരിൻ്റെ നേതൃത്വത്തിൽ അവിടുത്തെ അയിത്തജാതി,അധഃസ്ഥിത വർഗ്ഗങ്ങൾ കുടിൽ കെട്ടി ഭൂമി പിടിച്ചെടുക്കുകയായിരുന്നു.ഈ സംഭവത്തിൽ ജന്മി വർഗങ്ങളുടെ കായിക ആക്രമണത്തെ കല്ലട രാമൻ തൻ്റെ പ്രജാസഭാംഗത്വവും സ്വാധീനവും കൊണ്ട് ഒഴിവാക്കി.

"അധഃസ്ഥിതർക്ക് അവകാശം

അവകാശമാണ് ശക്തി!". എന്ന മുദ്രാവാക്യമായിരുന്നു കാക്കത്താനി മലയിൽ അന്ന് മുഴങ്ങിക്കെട്ടത്.

      കുറവ സിദ്ധനർ സമുദായത്തെ രാഷ്ട്രീയ ശക്തിയാക്കി മാറ്റുന്നതിന് സമുദായ സംഘടനയുടെ പ്രവർത്തനം ഇദ്ദേഹം ശക്തമാക്കി." കുറവ് സിദ്ധനർ സമുദായത്തിൽ നവോത്ഥാനത്തിൻ്റെ വെളിച്ചമെത്തിച്ച കല്ലട രാമൻ അന്നു കൊല്ലം ജില്ലയുടെ ഭാഗമായ അടൂർ,തട്ട,കൊടുമൺ,തുമ്പമൺ,തുടങ്ങിയ സ്ഥലങ്ങളിൽ സ്വജനങ്ങളായ കർഷകത്തൊഴിലാളികളെ സംഘടിപ്പിച്ച് കൊയ്ത്തു കഴിഞ്ഞ പാടത്ത് വർഷം തോറും നടത്തുന്ന സമ്മേളനങ്ങളിൽ അയ്യൻ കാളി,കാവരികുളം കണ്ടൻ കുമാരൻ,തുടങ്ങിയ പ്രജാസഭാ മെമ്പർമാരെ പ്രജാസഭാംഗം കൂടിയായിരുന്ന നാരായണൻ രാമൻ പങ്കെടുപ്പിച്ചിരുന്നു.കല്ലട രാമൻ്റെ വളർച്ച സ്വസമുദായത്തിലെ ചില ഉന്നത സ്ഥാനീയർക്കു പോലും അസൂയ ഉളവാക്കി.

        1935 ലെ ഗവൺമെൻ്റ് ഓഫ് ഇന്ത്യ ആക്ട്,1936 ലെ ക്ഷേത്രപ്രവേശന വിളംബരം തുടങ്ങിയവ തിരുവിതാംകൂറിൻ്റെ സാമൂഹ്യ രാഷ്ട്രീയ മതപരമായ മേഖലകളെ കൂടുതൽ സങ്കീർണ്ണമാക്കി. നാഷണൽ കോൺഗ്രസ്സിലേക്ക് അടിസ്ഥാന ജനവിഭാഗങ്ങളെ കൂട്ടുപിടിക്കുവാൻ കോൺഗ്രസിൻ്റെയും തിരുവിതാംകൂർ ഹിന്ദുമിഷൻ്റെയും സവർണ്ണജാതി നേതൃത്വങ്ങൾ നടത്തിയ ശ്രമത്തിൻ്റെ ഫലമായി കുറവസിദ്ധനർ സമുദായത്തിൽ ഈ ലക്ഷ്യം നേടിയെടുക്കുവാൻ പി.സി.ആദിച്ചൻ അവർകൾ ദൗത്യം ഏറ്റെടുത്തു.അതിനെ തുടർന്ന് വർക്കല എസ് കെ രാഘവചാര്യൻ,കാട്ടൂർ പി.എൻ.അയ്യപ്പൻ,തലവൂർ കൊച്ചുകറുമ്പൻ,മാവേലിക്കര ഗോവിന്ദൻ, പി.സി.ആദിച്ചൻ തുടങ്ങിയവർ ചേർന്ന് 1936 ഡിസംബർ 21 ന് " തിരുവിതാംകൂർ കുറവർ സംഘം(സഭ) എന്ന സമുദായ സംഘടന രൂപീകരിച്ചപ്പോൾ അതിൻ്റെ പ്രഥമ ജനറൽ സെക്രട്ടറിയായി കല്ലട നാരായണൻ രാമൻ തെരഞ്ഞെടുക്കപ്പെട്ടു.1937 ൽ കല്ലട രാമനെ മറികടന്നു പി.സി.ആദിച്ചൻ അവർകൾ തിരുവിതാംകൂർ ശ്രീമൂലം അസംബ്ലിയിലേക്ക് നോമിനേറ്റ് ചെയ്യപ്പെട്ടത് സംഘടനയിൽ തന്നെ അസ്വസ്ഥതയ്ക്ക് കാരണമായി.

     ഒരു തികഞ്ഞ രാഷ്ട്രീയ വീക്ഷണമുണ്ടായിരുന്ന കല്ലട രാമൻ തൻ്റെ സമുദായ രാഷ്ട്രീയ പ്രവർത്തനം ചിട്ടയായി തന്നെ മുന്നോട്ട് കൊണ്ടുപോയി.1938 നവംബർ 12 ന് കുറവർ സംഘത്തിൻ്റെ അടൂർ യോഗത്തിൽ സംഘത്തിൻ്റെ രാഷ്ട്രീയ വിശദീകരണം നടത്തി ഇരിപ്പിടത്തിലേയ്ക്ക് പോയ കല്ലട രാമൻ അദ്ദേഹത്തിനായി വേദിയിൽ നൽകിയ പാനീയം കുടിച്ചു.യോഗം കഴിഞ്ഞു ശാരീരിക അസ്വസ്ഥം അനുഭവപ്പെടുകയും ചില അനുയായികൾ അദ്ദേഹത്തെ ഭാര്യ ഗൃഹത്തിൽ എത്തിച്ചു.ചില നാട്ടു മരുന്നുകൾ നൽകിയെങ്കിലും ആ പാനീയം അദ്ദേഹത്തിൻ്റെ ജീവൻ തന്നെ 
കവരുകയായിരുന്നു. അങ്ങനെ കേവലം 35 വയസ്സു മാത്രം പ്രായമുണ്ടായിരുന്ന "കല്ലട ഏമാൻ" എന്ന് ഖ്യാതി നേടിയ യുവത്വത്തിൻ്റെ സംഭവ ബഹുലമായ ജീവിതത്തിന് തിരശ്ശീല വീണു.